	Na podlagi 112 in 119. člena Zakona o urejanju prostora (Ur. l. RS, št. 61/2017) ter na podlagi 12. in 45. člena Statuta Občine Vojnik (Uradni list RS, št. 3/2016) občina Vojnik objavlja

JAVNO NAZNANILO
O JAVNI RAZGRNITVI IN JAVNI OBRAVNAVI
Dopolnjenega osnutka občinskega podrobnega prostorskega načrta za Poslovno cono Vojnik III (del prostorske enote EUP VO-46 in del prostorske enote EUP VO-47)


1. člen

Župan Občine Vojnik odreja javno razgrnitev dopolnjenega osnutka občinskega podrobnega prostorskega načrta za Poslovno cono Vojnik III (del prostorske enote EUP VO-46 in del prostorske enote EUP VO-47), ki ga je izdelalo podjetje  AR Projekt d.o.o., Planinska cesta 5, 8290 Sevnica, pod št. 5/18

Pravna podlaga za pripravo OPPN je Zakon o urejanju prostora – ZUreP-2 (Ur. l. RS, št. 61/2017).

2. člen 

Javna razgrnitev osnutka OPPN se začne 24.8.2020, in sicer v prostorih Občine Vojnik, Keršova 8, 3212 Vojnik. Javna razgrnitev traja do vključno 23.9. 2020. Javna obravnava bo v sredo 16.9.2020 ob 15.00 v sejni sobi Občine Vojnik, Keršova 8, Vojnik. Na tem naslovu je na vpogled tudi javno razgrnjeni osnutek. 
Pripombe in predloge na javno razgrnjeni osnutek lahko podajo vsi zainteresirani, tako fizične kot pravne osebe, organizacije in skupnosti.

Pripombe in predloge se lahko poda kot zapis v knjigo pripomb in predlogov, ki se nahaja na mestu javne razgrnitve, pisno na naslov Občine Vojnik ali na elektronski naslov obcina@vojnik.si ter ustno na javni obravnavi.

Po končani javni razgrnitvi bo občina proučila pripombe, do njih zavzela stališča in jih  objavila na spletni strani občine.

	 

	

	Ta sklep začne veljati naslednji dan po objavi v Uradnem glasilu slovenskih občin in na spletni strani Občine Vojnik.

